
Slovenski jezik 


Slovenski jezik (ISO 639-3: siv (http://www.sil.org/iso639- 
3/documentation.asp?id=slv)) je materinski jezik oko 2 
milijuna ljudi u Republici Sloveniji, gdje je službeni jezik 
(1.730.000 u Sloveniji (1991 popis).), te u Austriji (oko 
18.000 u Koruškoj i Štajerskoj; popis), Italiji (oko 100.000 u 
Trstu, Gorici, Beneškoj Sloveniji, Režiji i Kanalskoj dolini), 

Mađarskoj (3,190; 2001 popis)W i Hrvatskoj (11.800 - 
13.100). Broj slovenskih emigranata u Americi, Zapadnoj 
Europi i Australiji procjenjuje se na oko 400.000. 

Najstariji pisani spomenici koji pokazuju tipične slovenske 
jezične crte jesu "Brižinski spomenici". Oni su pisani 
latinicom a nastali su između 927. i 1039. godine (prema 
rezultatima paleografske analize), no tekstovi koje sadrže 
oblikovani su već ranije (vjerojatno u 8. stoljeću/ 2 1 U 
srednjem vijeku još nije došlo do nastanka književnih djela 
na slovenskom jeziku, osim crkvenih molitvenika i 
kronoloških zapisa, tako da tek od polovice 16. stoljeća i 
vremena reformacije možemo govoriti o izgradnji 
slovenskoga književnog jezika. Taj je jezik izgrađen većim 
dijelom na donjokranjskim i panonskim a tek manjim 
dijelom na gornjokranjskim govorima. Njegov je začetnik 
Primož Trubar koji je 1550. tiskao "Katekizam" i 
"Abecedarij", 1557. - 1560. preveo "Novi zavjet" te 1564. 
izdao slovenski crkveni red "Cerkovna ordninga". Prvu je 
slovensku gramatiku "Arcticae horulae" 1584. napisao 
Adam Bohorič, a prvi rječnik (njemačko-latinsko- 
slovensko-talijanski) 1592. Jeronim Megiser. 

Protureformacija je zaustavila ta nastojanja, tako da se tek 
potkraj 18. stoljeća ponovno pojavljuju pokušaji utemeljenja 
slovenskoga književnog jezika. Između 1784. i 1802. 
prevedena je na slovenski katolička Biblija, a 1768. 
pojavljuje se i "Kranjska gramatika" (Crainerischen 
Grammatik ) Marka Pohlina. Veliku je važnost za utemeljenje književnog jezika imala i "Grammatik der 
Slavischen Sprache in Krain, Kaernten und Steyermark" Jerneja Kopitara iz 1808. godine. Jezična je norma 
definitivno uspostavljena tek u četrdesetim godinama 19. stoljeća nakon dugotrajnih rasprava. Važnu je 
ulogu u izgradnji slovenskoga književnog jezika imao i Valentin Vodnik. 

Izražajne su se mogućnosti novoga književnog jezika u punom sjaju pokazale u književnosti. France 
Prešeren začetnik je slovenske poezije, a proznu su književnost utemeljili Fran Fevstik i Ivan Cankar. Do 
kraja je konstituiranje slovenskog jezika u 19. stoljeću dovedeno pojavom dvosveščanoga slovensko- 
njemačkog rječnika Maksa Pleteršnika (1894./1895.) i pravopisom Frana Fevca (1899.). Danas je slovenski 
standardni jezik stabilan, dobro opisan i istražen. Među obiljem publikacija o njemu valja istaknuti 

petosveščani "Slovar slovenskega knjižnega jezika" (1970. - 1991.) Slovenske akademije znanosti i 
umetnosti, "Etimološki slovar slovenskega jezika" France Bezlaja (1976. - 1995.) te posljednji "Slovenski 
pravopis" iz 2001. 

Slovenska abeceda 


\ Podrobniji članak o temi: Slovenska abeceda 

Slovenska gramatika 


x Podrobniji članak o temi: Gramatika slovenskog jezika 

Dijalekti 


Slovenski jezik obuhvaća velik broj narječja^ 
koja se obično grupiraju u 7 narječnih 
skupina^. Rubna narječja pokazuju utjecaje 
susjednih dijalekata, tako npr. šavrinsko narječje 
pokazuje utjecaj susjednih čakavskih govora 
sjeverne Istre^l U Sloveniji se govori i čiško 
(ćićko) narječje koje je zapravo čakavsko^, kao 
i belokrajinsko, koje je zapravo štokavsko. S 
druge strane gorskokotarsko kajkavsko narječje 
se po genetskim i strukturnim kriterijima grupira 
zajedno sa susjednim slovenskim dijalektima^. 
Ne postoje karakteristične osobine koje 
posjeduju svi slovenski govori i samo oni, pa je 
uobičajena klasifikacija dijalekata na slovenske i 
hrvatske uglavnom na temelju nacionalne 
pripadnosti govornika. 

Skupine narječja su^: 

■ dolenjska 

■ gorenjska 

■ štajerska 

■ panonska 

■ koruška 



Karta narječnih skupina u Sloveniji 
| gorenjska 

dolenjska (3-kostelsko, 4-kočevsko, 5-sj. belokrajinsko, 6- 
južno belokr. 

S štajerska 
panonska 

primorska (1-šavrinsko, 2-čiško) 
rovtarska 













■ primorska 

■ rovtarska 

Dolenjska i gorenjska skupina se zajedno nazivaju "središnja skupina". 

Službeni jezici Europske unije 

engleski • estonski • finski • francuski • grčki • 

hrvatski • irski • latvijski • litavski • mađarski 
malteški • nizozemski • njemački • poljski • portugalski • rumunjski • 
slovački • slovenski • španjolski • švedski • talijanski 

Izvor: Službene mrežne stranice EU (http://www.europa.eu) • Vidi još: Nazivi EU na raznim jezicima 

istočnoslavenski (6) 

Slavenski jezici =» Indoeuropski jezici 

bjeloruski • staroruski t • ruski • rusinski • ukrajinski • Jazičije 

zapadnoslavenski (12) 

češki • kašupski • knaanski t • donjolužičkosrpski • gornjolužičkosrpski • 
polabski t • staropoljski t • srednjopoljski t • poljski • slovački • slovinački t • 

južnoslavenski (8) 

šleski 

bošnjački • bugarski • crnogorski • hrvatski • makedonski • 

starocrkvenoslavenski t • srpski • slovenski 
praslavenski f izumrli jezici 

